**УПУТСТВО ЗА ПРИЈАВУ СМЕТЊИ**

у пријему емисија радио-станице

Право на заштиту од сметњи у пријему својих емисија имају оне радио-станице које поседују дозволу, издату од стране РАТЕЛ-а и стриктно се придржавају услова који су том дозволом прописани, као и обављен технички преглед.

Пријаву сметњи треба доставити у форми попуњеног обрасца, на адресу:

**Регулаторно тело за електронске комуникације и поштанске услуге**

**Палмотићева 2**

**11000 Београд**

**или на мејл адресу:** **ratel@ratel.rs**

Препорука је да корисник пре слања пријаве о сметњама провери техничку исправност сопствене радио-станице.

На основу пријаве, РАТЕЛ ће размотрити оправданост захтева, извршити одговарајућа истраживања и обавестити корисника који је пријавио сметње о резултату и предузетим мерама за отклањање истих.

Корисник који је пријавио сметње је обавезан да у писаној форми обавести РАТЕЛ о евентуалном престанку истих у периоду док трају мерења Службе за контролу радиофреквенцијског спектра, односно да извести РАТЕЛ о стању сметњи након пријема извештаја о резултатима истраживања поменуте Службе.